1. אנחנו מתחילים את היום הרביעי שלנו בScoiattoli (עולים ברכבל אחרי יום מנוחה) ורוצים ללכת עד Passo Staulanza. האם זה סביר ליום אחד?
2. יש את המסלול שעולה להר Pelmo דרך בקתת ונציה, האם שווה לעשות את הווריאנט הזה או שעדיף במסלול הרגיל? אם כן לעשות, אז שווה לישון בPasso Staulanza או שעדיף כבר לעצור בCittà di Fiume?
3. האם Passo Staulanza עד Tissi זה סביר? איך התנאים בTissi?
1. זה סביר אם מתחילים את המסלול עד 09:00. אם יום המנוחה שלכם הוא בקורטינה, אתם עלולים להתעכב ואז יכולה להיות בעיה. זה לא יום קשה אך די ארוך.
2. החציה של Pelmo היא אתגרית ודי מסוכנת. לרוב המעבר גם עמוס שלג עד אמצע יולי. אם אתם מתחילים את היום ברפיוג Scoiattoli אז זה בכלל לא בא בחשבון לחצות את ההר באותו יום. מצד שני, לישון ברפיוג Città di Fiume זה לא דבר מומלץ (וגם לא ברפיוג ונציה).
אני ממליץ לכם להיצמד למסלול הרגיל עד Passo Staulanza ולא לחפש הרפתקאות.
3. זה יום די קצר. בחלוקה הסטנדרטית ממשיכים עוד כשעה וחצי עד רפיוג Vazzoler. טיסי הוא אחד הרפיוגי עם התנאים הכי בסיסיים במסלול. רוב הזמן אין בו מים חמים וגם לא צריך לצפות בו לארוחות מפנקות. עם זאת, המנהלת פאולה ידועה באנרגיות הטובות שלה ומחבבת מאוד ישראלים. האווירה ברפיוג בד"כ מעולה ומבחינת המיקום והנוף הוא יוצא דופן.
תודה על התשובה. נשמע שPelmo באמת הרפתקני מדי ונישאר עם המסלול הרגיל.
שאלת המשך, יש אופציה אחרת במקום לישון בTissi בלי להפוך את היום הזה לקשה מדי?
על הקטע הזה יש 4 בקתות. הראשונה היא Sonino Al Coldai ומגיעים אליה אחרי כשעתיים וחצי שעות הליכה מבקתת Staulanza. כל הדרך, אגב, היא בטיפוס.
אז הבקתה הראשונה היא בהחלט לא אופציה הגיונית לעצירה אלא אם רוצים לעשות יום מנוחה ומורחים שעתיים וקצת הליכה על פני 6 שעות.
הבקתה השניה היא בקתת Tissi. עד לשם זה כבר כחמש שעות הליכה ולכן היא אופציה שנחשבת ליום הליכה מלא.
הבקתה השלישית היא בקתת Mario Vazzoler והיא רחוקה כשעה וחצי הליכה קלה מאוד מרפיוג Tissi. זאת הבקתה שממוקמת הכי נכון מבחינת חלוקת המסלול.
הבקתה הרביעית היא בקתת Capanna Trieste שיושבת על הכביש במרחק של כ 45 דקות ירידה מרפיוג Vazzoler.
תנאי הלינה ב Trieste הרבה יותר טובים מ Vazzoler אך במצטבר זה די הרבה הליכה ליום אחד והיא גם כרבע שעה מחוץ למסלול כך שצריך למחרת לחזור קצת.
מי שבוחר לישון ברפיוג Tissi מקבל למחרת יום ארוך ומתיש עד ל Passo Duran. זה יום שרבים דיווחו עליו שהיה להם סיוט עד שנגמר.
לכן אני ממליץ לישון ברפיוג Vazzoler ולמי שנמצא בכושר ממש טוב, להמשיך ל Trieste. לינה באחת משתי הבקתות האלה תהפוך את היום הבא לנוח יחסית.